stanford-oval/wikipedia huggingface dataset:
ML.NET
למידת מכונה

ML.NET כוללת יכולות אנליטיות וחיזוי מבוססות מודלים של למידת מכונה, ובשימוש בעיקר על ידי מפתחים בעלי ניסיון עם מוצרי דוט NET. המסגרת בנויה על NET Core. ו-NET Standard, ומסוגלת לרוץ באופן חוצה פלטפורמות במערכות ההפעלה Linux, Windows ו-macOS. אף על פי ש-ML.NET נוסדה בשנת 2018, מקורותיה החלו כבר בשנת 2002 כפרויקט מחקר של מיקרוסופט בשם TMSN (חיפוש וניווט של כריית טקסט) לשימוש פנימי בתוך מוצרי מיקרוסופט. מאוחר יותר שונה שמו ל-TLC (קוד הלמידה) בסביבות 2011. ML.NET נגזרה לאחר מכן מספריית TLC ועלתה במידה רבה על ספריית המקור לפי ד"ר ג'יימס מקפרי, מ-Microsoft Research.
מפתחים יכולים לאמן מודל למידת מכונה או לעשות שימוש חוזר במודל קיים על ידי צד שלישי ולהפעיל אותו בכל סביבה במצב לא מקוון. המשמעות היא שמפתחים לא צריכים להיות בעלי רקע ב-Data Science כדי להשתמש במסגרת. תמיכה בפורמט מודל למידה עמוקה בקוד פתוח Open Neural Network Exchange (או ONNX) הוצגה מ-build 0.3 ב-ML.NET. המהדורה כללה שיפורים בולטים אחרים כגון מכונות פקטוריזציה, LightGBM, אנסמבלים, LightLDA transform ו-OVA. שילוב TensorFlow ב ML.NET אפשרי מגרסה 0.5. תמיכה עבור יישומי x86 ו-x64 נוספה ל-Build 0.7 כולל יכולות המלצות משופרות עם Matrix Factorization. מפת דרכים מלאה של תכונות מתוכננות זמינה ב-Repo הרשמי של GitHub.
המהדורה היציבה הראשונה 1.0 של המסגרת הוכרזה ב-Build (כנס מפתחים) 2019. היא כלל תוספת של כלי בונה מודלים ויכולות AutoML (למידת מכונה אוטומטית). Build 1.3.1 הציג תצוגה מקדימה של אימון Deep Neural Network באמצעות כריכות #C עבור Tensorflow ומטען מסד נתונים המאפשר אימון מודלים על מסדי נתונים. התצוגה המקדימה של 1.4.0 הוסיפה ניקוד ML.NET על מעבדי ARM ואימון רשתות עצביות עמוקות עם GPUs עבור Windows ו-Linux.
למידת מכונה > ביצועים

המאמר של מיקרוסופט על למידת מכונה עם ML.NET הוכיח לכאורה שהיא מסוגלת לאמן מודלים של ניתוח סנטימנטים באמצעות מערכי נתונים גדולים תוך השגת דיוק גבוה. התוצאות שלה הראו דיוק של 95% במערך הסקירה של אמזון בנפח 9GB.
למידת מכונה > בונה דגמים

ה-ML.NET CLI הוא ממשק שורת פקודה המשתמש ב-ML.NET AutoML כדי לבצע אימון מודלים ולבחור את האלגוריתם הטוב ביותר עבור הנתונים. ה-Model Builder preview של ML.NET היא הרחבה עבור Visual Studio המשתמשת ב-ML. NET CLI ו-ML.NET AutoML כדי להפיק את המודל ה-ML.NET הטוב ביותר באמצעות GUI.
למידת מכונה > Infer.NET

Microsoft Research הכריזה על ארכיטקטורת המודלים Infer.NET הפופולרית ללמידת מכונה המשמשת למחקר במוסדות אקדמיים מאז 2008, שוחררה בקוד פתוח, וכעת היא חלק מה-ML.NET.
Infer.NET framework משתמש בתכנות הסתברותי כדי לתאר מודלים הסתברותיים שיש להם יתרון נוסף של יכולת פרשנות. מרחב השמות של Infer.NET שונה מאז ל-Microsoft.ML.Probabilistic. התואם את מרחבי השמות של ML.NET.
למידת מכונה > תמיכת NimbusML ב-Python

מיקרוסופט הגיעה למסקנה ש-Python פופולרית בקרב מדעני נתונים, ולכן הציגה את NimbusML עבור Python הניסיוניות עבור ML.NET. זה מאפשר למשתמשים לאמן ולהשתמש במודלים של למידת מכונה ב-Python, וזאת בקוד פתוח בדומה ל-Infer.NET.
למידת מכונה > למידת מכונה בדפדפן

ML. NET מאפשרת למשתמשים לייצא מודלים מאומנים לפורמט Open Neural Network Exchange (ONNX). זה מייצר אפשרות להשתמש במודלים בסביבות שונות שאינן משתמשות ב-ML.NET. ניתן יהיה להפעיל את המודלים הללו בצד הלקוח של הדפדפן באמצעות ONNX.js, מסגרת צד הלקוח של javascript עבור מודלים של למידה עמוקה שנוצרו בפורמט Onnx.
לקריאה נוספת

Capellman, Jarred (2020). Hands-On Machine Learning with ML.NET: Getting started with Microsoft ML.NET to implement popular machine learning algorithms in C#. Packt Publishing. ISBN 978-1789801781.
Mukherjee, Sudipta (2020). ML.NET Revealed: Simple Tools for Applying Machine Learning to Your Applications. Apress. ISBN 978-1484265420.
שיר זוארץ

| --- | --- |
אין תמונה חופשית
 לידה:  23 במאי 2000  (בת 24) פתח תקווה, ישראל
 מוקד פעילות:  ישראל ישראל
 תקופת הפעילות:  מ-2016
 עיסוק:  זמרת, שחקנית
 סוגה:  מוזיקת פופ
 שפה מועדפת:  עברית
 שיתופי פעולה בולטים:  שירה לוי, אביב גפן
 פרופיל ב-IMDb
 
שיר זוארץ (נולדה ב-23 במאי 2000) היא זמרת-יוצרת ושחקנית ישראלית.
ביוגרפיה

זוארץ נולדה בפתח תקווה, לה אחות-תאומה ושני אחים צעירים. אביה הוא איש העסקים ויו"ר ההתאחדות לכדורגל בישראל, משה "שינו" זוארץ.
קריירה

בשנת 2017 הוציאה לאור את סינגל הבכורה שלה, "סתם ככה". בהמשך, יצא השיר "ילד". באותה שנה הוציאה את השיר "רק שנינו". בשנת 2019 יצא השיר "לנשום" שכתבה והלחינה לצד תמיר חיטמן.
בשנת 2020 הוציאה את השיר "כמה שאוהב". כן, שיחקה בעונה השלישית והאחרונה של סדרת הנוער "התחנה" בערוץ KIDZ בתפקיד אלה, אחותו החורגת של נימי.
באותה שנה החלה לשחק גם בסדרת הנוער "זיגי" בערוץ TeenNick בתפקיד תמוז ושרה בו את שיר הנושא "או ש" ביחד עם שירה לוי. בנוסף, השתתפה לראשונה במופע "הפסטיגל" באותו התפקיד לצד חבריה לסדרה עומר חזן, שירה לוי, קווין רובין, אמיתי הרמן ואנה זק.
בשנת 2023 הוציאה את השיר "בלי נדר" כקליפ וסינגל. השיר נכתב יחד עם גיא דאן, אביב פרץ ודרור מזרחי. באותה שנה הובילה בשיתוף פעולה עם אביב גפן את הקליפ לשיר "מקיאה את היופי" שעוסק בהפרעות אכילה.
בעקבות טבח שבעה באוקטובר הוציאה בנובמבר של אותה שנה את השיר "אני פה לבד" לזכרם של מאיה ביטון ואלירן מזרחי שנרצחו בטבח הפסטיבל נובה.
ב-3 ביוני 2024 הוציאה לאור את הסינגל "הנסיך שלי" שהגיע למקום ה-19 במצעד העברי השבועי של מדיה פורסט. וכיכב במשך מספר חודשים בטיקטוק
ב-12 בספטמבר הוציאה לאור את הסינגל "אחד וחצי" שגם הוא כיכב בסאונדים החמים של טיקטוק.
ב-2 בדצמבר הוציאה לאור את הסינגל "למות עליי". הסינגל הוא חידוש ללהיט האייקוני של להקת חמסה "אתה חייב למות עליי" שקיבל ביקורות מהוללות והכה גלים בישראל. החידוש יצא בסמוך לאיחוד להקת חמסה במסגרת תוכנית הטלוויזיה "הכוכב הבא לאירוויזיון".
סינגלים

2017: "סתם ככה"
2017: "קוסמוי"
2018: "ילד"
2018: "רק שנינו"
2019: "לנשום"
2020: "כמה שאוהב"
2021: "מלכה"
2023: "בלי נדר"
2023: "כאילו רקדנית"
2024: "הנסיך שלי"
פילמוגרפיה > טלוויזיה

| שנה | סדרה | תפקיד | ערוץ | כותבים | במאים | הערות |
| --- | --- | --- | --- | --- | --- | --- |
| 2019–2020 | התחנה | אלה | KIDS לצופי HOT | שחר סגל ואורן יעקובי | אמיל בן שמעון | עונה 3 בלבד |
| 2020–2023 | זיגי | תמוז | TeeNick לצופי HOT | שחר סגל ואורן יעקבי | אמיל בן שמעון, יריב הורוביץ | תפקיד ראשי; חמש עונות |
פילמוגרפיה > מופעים

| שנה | מופע | אורך |
| --- | --- | --- |
| 2020 | my פסטיגל | 122 דקות |
מועמדויות לפרסים

| שנה | פרס | קטגוריה | פרויקט | תוצאה |
| --- | --- | --- | --- | --- |
| 2022 | פרסי נבחרי השנה של פרוגי | שחקנית ראשית בסדרת נוער | זיגי | מועמדות |
הערות שוליים

↑  הצינור - שיר זוארץ, נבדק ב-2021-03-26
↑  גל גנות, "תחזיק אותי, תגיד לי שיהיה בסדר": השיר לזכר הזוג שלא נפרד - בחייו ובמותו, באתר ynet, 14 בנובמבר 2023
↑  מדיה פורסט - המצעד הישראלי השבועי, באתר מדיה פורסט, יש לבחור את השבוע ה-24 של שנת 2024., ‏16 ביוני 2024
| --- | --- |
בקרת זהויות :  NLI: 987007393663205171  VIAF: 47152501102710681675   WorldCat (עם VIAF): 47152501102710681675
אחוזת ברק

| --- | --- |

אחוזת ברק, מבט ממצודת מחנה ישראל הנטושה ליד קיבוץ דברת
מדינה: ישראל ישראל
מחוז: הצפון
מועצה אזורית: עמק יזרעאל
גובה ממוצע: ‎159 מטר
תאריך ייסוד: 1998
סוג יישוב: יישוב 2,000‏–4,999 תושבים
נתוני אוכלוסייה לפי הלמ"ס לסוף אוקטובר 2024 (אומדן)
  - אוכלוסייה: 2,489 תושבים
 מפת מיקום  מפה דינמית   (למפת עמק בית שאן מוגדלת) אחוזת ברק(למפת עמק בית שאן רגילה) אחוזת ברק(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום אחוזת ברק(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום אחוזת ברק32°38′34″N 35°20′18″E﻿ / ﻿32.6426968682047°N 35.3383031038857°E﻿ / 32.6426968682047; 35.3383031038857  heמפת היישובים של מועצה אזורית עמק יזרעאל באדום - אחוזת ברק בירוק - מיקום בניין המועצה tabBackground:;tabBorder:#aaa;defaultTab:0;
מדד חברתי-כלכלי - אשכול לשנת 2021: 8 מתוך 10

אחוזת ברק (אֲחֻזַּת בָּרָק) הוא יישוב קהילתי בעמק יזרעאל, כקילומטר אחד מזרחית לעפולה עילית, בתחום השיפוט של המועצה האזורית עמק יזרעאל והוא היישוב השני בגודלו בה לאחר שמשית. היישוב הוקם על ידי היזם והקבלן שעיה חכשורי על אדמות פרטיות. אכלוסו החל בשנת 1998. באחוזת ברק גרים כ-2,400 תושבים (נכון לשנת 2022).
בראשיתו, נקרא היישוב "אחוזת דברת", על שם הקיבוץ הסמוך דברת, אך היות שהשמות היו דומים, הוחלט לשנות את שמו ל"אחוזת ברק". מאז, קרוי היישוב על שם ברק בן אבינועם, שר צבאה של דבורה הנביאה, שעל-פי המסופר בספר שופטים, הביס בעמק יזרעאל את צבאו של יבין מלך חצור.
היסטוריה

אחוזת ברק הוקמה על אדמות עמק יזרעאל שהיו שייכות בעבר לקומונה של פועלי אגודת ישראל שנקראה "מחנה ישראל". האדמה עליה ישבה הקומונה נרכשה בשנת 1925. התוכנית הייתה להקים במקום עיר גנים לציבור החרדי ובה עתידים היו להתגורר כ-300 משפחות אשר תעסוקנה בחקלאות ובתעשייה זעירה. השטח נרכש מערביי הסביבה וחולק ל-300 חלקות. אלה נמכרו ליהודים ממזרח אירופה, רובם מהעיר לודז'. בשנת 1925 החלה ההתיישבות במקום, אך בשנת 1938 המתיישבים התפזרו והאדמות הועברו לחזקת הקרן הקיימת לישראל.
בסוף שנות ה-90 של המאה ה-20 הוקם במקום היישוב הקהילתי הנוכחי. משרד המכירות לבתי היישוב שכן במבנה של היישוב החרדי שנעזב.
בראשית המאה ה-21 קלט היישוב קבוצה גדולה של עולים מדרום אמריקה. היישוב מיועד להגיע עד ל-720 משקי בית.
ביישוב גני ילדים, מעון יום, בית ספר יסודי, בית כנסת ומגרשי ספורט למשחקי כדורסל וכדורגל וכן, לטניס. כמו כן, פועלים ביישוב סניפים של תנועות הנוער בני המושבים והתנועה החדשה.
במלחמת חרבות ברזל, נרצחו בדם קר 7 צעירים מבני היישוב בטבח במסיבת הטבע ליד רעים.
בין הנרצחים שני אבות ו-5 צעירים.
הערות שוליים

1 2  אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור 
סוף אוקטובר 2024 (אומדן), בכל יתר היישובים - לפי טבלה שנתית של למ"ס עבור

סוף 2023.
↑  הנתונים לפי טבלת מדד חברתי כלכלי של למ"ס נכון לשנת 2021
↑  ילקוט הפרסומים 5488 (עמ' 1482)
| --- | --- |
בקרת זהויות :  NLI: 987007588168205171 
רחוב ביישוב
בית מני

| --- | --- |

 מידע כללי
 סוג:  בית מגורים, מרכז מבקרים 
 על שם:  מלכיאל מני 
 כתובת:  רח' יהודה הלוי 36 
 מיקום:  תל אביב-יפו 
 מדינה:  ישראל 
 הקמה ובנייה
 תקופת הבנייה:  1910–1915 (כ־5 שנים)
 תאריך פתיחה רשמי:  1915 
 חומרי בנייה:  אבן חול 
 
 קואורדינטות:  32°03′42″N 34°46′17″E﻿ / ﻿32.061611111111°N 34.771472222222°E﻿ / 32.061611111111; 34.771472222222
 תבנית:לשוניות2
 
בית מני אחרי השימור משתלב עם בניין בנק לאומי
סיפורו של בית מני
בית מני הוא אחד הבניינים הראשונים באחוזת בית. הבית שייך לבנק לאומי ועבר פעולת שימור.
תולדות הבית

בית מני, ברחוב יהודה הלוי 36 בתל אביב-יפו, נבנה על ידי שלמה ברסקי כבית מגורים בשנים 1910–1915 על גבול שכונת אחוזת בית.
המבנה הוא בית דו-קומתי והוא בנוי מאבן כורכר.
בשנת 1924 נמכר הבית לבנק אנגלו-פלשתינה (אפ"ק) וכעבור שש שנים נמכר הבית לשופט יצחק מלכיאל מני.
מני התגורר בבית בשנים 1930–1933. הבית נקרא על שמו: בית מני, אף כי השופט מלכיאל מני גר בו תקופה קצרה בלבד.
הבית שהיה עתיר בעבודות נגרות איכותיות ויפות, בציורי קירות ובעיטורי טיח, נשאר כיחיד במינו לשיטות בנייה ולסגנון של ראשית שנות ה-20 של המאה ה-20, כפי שהיה מקובל ביפו באותן השנים.
בשנת 1978 נמכר הבית על ידי יורשיו של מני לבנק לאומי.
בשנות ה-90 של המאה הקודמת, התכוון בנק לאומי לבנות בניין משרדים במקום בית מאני אשר מצבו הפיזי התדרדר עם השנים והוא עמד נטוש והרוס.
שימור המבנה

בשנת 1999 התעורר מאבק ציבורי אשר מטרתו הייתה לשמר את המבנה. המועצה לשימור אתרים פתחה במאבק ציבורי נרחב לעצור את הריסת הבית. הנושא אף הועלה במליאת הכנסת (באוקטובר 1985) על ידי חברי הכנסת מרדכי בר-און ועדנה סולודר.
בתוכניות השימור של תל אביב הוכרז בית מאני כבניין לשימור בהגבלות מחמירות: תב"ע א.2650ב'. כך בוטלה תוכניתו של בנק לאומי להרוס את הבניין והבנק חויב לשמר את הבניין ולשלב אותו בתוך המבנה החדש של משרדי הבנק הלאומי. החלטת עיריית תל אביב לשמר את המבנה ולשלבו במבנה משרדים חדש הייתה חלק ממדיניותה של העירייה לעודד את הנהלת הבנק (ובנקים נוספים) להישאר במע"ר (מרכז עסקים ראשי). משרד האדריכלים קייזר-קייזר-לקנר זכה בעבודת התכנון של מגדל המשרדים של הבנק ושילוב בית מני בגוף המגדל החדש. הוועדה המקומית לתכנון ולבנייה בתל אביב אישרה את התוכנית ביוני 2000. המגדל בן 12 הקומות נחנך בשנת 2003.
משרד התכנון של האדריכל אמנון בר אור תכנן את עבודת השימור של בית מני והתאמתו לשימושו החדש. חלקו האחורי הפך לחלק מאולם הכניסה של בניין המשרדים של הבנק, ואילו חלקו הקדמי של הבית נשאר כמבנה עצמאי.
בשנת 2008 הוסב המבנה למרכז מבקרים של הבנק וגלריות לתערוכות מתחלפות. שני חדרים שוחזרו בסגנון ראשית המאה ה-20 ובתוכם שיחזור של סניף יפו ההיסטורי של בנק אפ"ק.
ראו גם

הרצלילינבלום
לקריאה נוספת

אמנון בר אור, 'שימור והסבה: ממבנה מגורים לבנק. בית מני' (אורכב 03.02.2017 בארכיון Wayback Machine), אתרים - המגזין, המועצה לשימור אתרי מורשת בישראל, 6 (דצמבר 2016), עמ' 57–62.
הערות שוליים

↑  רשות מקרקעי ישראל פרטים על תכנון תוכנית תא 2650 ב
↑  דליה טל, ‏ת"א: אושרו תוכניות פרטיות של קייזר - בל"ל ואמפא, באתר גלובס, 25 ביוני 2000
↑  דפנה צוקר, ‏לאומי מתייעל: מעביר משרדי ההנהלה הפזורים בסיטי של ת"א לבית מאני, באתר גלובס, 30 בספטמבר 2003
אלבארו הודג'

| --- | --- |

הודג' ב-2018
 לידה:  16 בספטמבר 1996 (בן 28) מונטרייה, ספרד
 גובה:  186 ס״מ 
 תחום:  כביש
 התמחות:  ספרינטר
 קבוצות עבר:  דקונינק קוויק-סטפ (2021-2018)   יו. איי. אי. אמירטס (2024-2022)
 הישגי שיא:  קלאסיקת האנדזמה (2018)   קטע בטור של פולין (2018)   קטע בוולטה אה קטלוניה (2018)   קטע בטור של טורקיה (2018)   ספארקאסן מינסטרלנד ג'ירו (2019)
 alvarohodeg.com
 
אלבארו חוסה הודג' צאג'ואי (בספרדית: Álvaro José Hodeg Chagüi; נולד ב-16 בספטמבר 1996) הוא רוכב אופני כביש קולומביאני מקצועי.
ביוגרפיה

הודג' נולד ב-16 בספטמבר 1996 במונטרייה(אנ') שנמצאת במחוז קורדובה.
בתור חובבן, ניצח הודג' את הקטע השישי בטור דה ל'אווניר ב-2017.
ביוגרפיה > דקונינק קוויק–סטפ (2018–2021)

הודג' הצטרף לדקונינק קוויק-סטפ בשנת 2018, לאחר שרכב בה בסוף עונת 2017 בתור רוכב סטאז'ר.
הוא ניצח במדיה את קלאסיקת האנדזמה, מקדים את קריסטופר האלבורסן (אנ') ואת פסקל אקרמן. שלושה ימים מאוחר יותר ניצח הודג' בקטע הראשון של וולטה אה קטלוניה. הודג' ניצח גם בקטע הראשון של הטור של פולין ובטור של גרמניה(אנ'), ואת הקטע החמישי בטור של גואנשי.
ב-2019 הודג' ניצח את הקטע השני בטור של קולומביה וסיים שלישי בקלאסיקת ברדנה–קוקסייד. הוא התחרה בטור של נורווגיה וגם ניצח את הקטע השני במרוץ, כשהוא מקדים את קריסטופר האלבורסן ואת אדוואלד בואסון האגן. הוא ניצח במרוץ החד יומי "היילן וסטגוד הייסטה פייל" בבלגיה. הודג' ניצח שני קטעים במרוץ אדריאטיקה–אינויקה, קטע אחד בבינקבנק טור ואת מרוץ ספארקאסן מינסטרלנד ג'ירו, מקדים את פסקל אקרמן ואת טים מרלייר (אנ').
הערות שוליים

↑  Handzame Classic 2018, procyclingstats.com
דרווין אטאפומה

| --- | --- |

אטאפומה רוכב בקטע 20 בטור דה פראנס 2018
 לידה:  15 בינואר 1988 (בן 36) קולומביה קולומביה 
 כינוי:  אל פומה
 גובה:  167 ס״מ 
 משקל:  59 ק"ג 
 תחום:  כביש
 קבוצות עבר:  בי.אמ.סי (2014–2016) יו. איי. אי. אמירטס (2017–2018) קופידיס (2019)   Colombia Tierra de Atletas (2022, 2020)   Beykoz Team-Turkey (2023)
 הישגי שיא:  קטע בטור של פולין (2013)  קטע בטור דה סוויס (2016)  מקום 9 ג'ירו ד'איטליה (2016)  2 בקטע ב-טור דה פראנס (2017)  פעמיים שני בקטעים בוואלטה אספנייה (2016)  אליפות קולומביה באופני כביש (2008)
 
ג'ון דרווין אטאפומה הורטאדו (בספרדית: John Darwin Atapuma Hurtado) נולד ב-15 בינואר 1988 בטוקרס (ספ') שבנריניו, קולומביה, הוא רוכב אופני כביש קולומביאני מקצועי לשעבר.
קריירה > שנים ראשונות: (2007-2010)

אטאפומה החל להתחרות בשנת 2007 במירוץ הוואלטה אקוואדור (טור בן 8 קטעים), הוא סיים במקום ה-6 הכללי וניצח בשני קטעים, בשני ובאחרון.
שנה לאחר מכן אטאפומה זכה באליפות קולומביה באופני כביש, אחרי שניצח את יזרעאל אוצ'וה בספרינט.
בשנת 2009 הקריירה של אטאפומה החלה לצבור תאוצה והוא החל להשתתף ביותר מרוצים, ביניהם שני מרוצים קנדיים בכירים ואטאפומה אף ניצח מקטע באחד מהם. אטאפומה גם השתתף בטור דה ל'אווניר באותה שנה, המירוץ הכי נחשב וגדול לרוכבים צעירים. ההישג הכי גדול של אטאפומה במירוץ היה המקום הרביעי שלו בקטע הרביעי והוא סיים בסופו של דבר במקום ה-14 הכללי.
אטאפומה גם השתתף עם נבחרת קולומביה באליפות העולם U23', הוא סיים במקום ה-26 ובמקום ה-3 בנבחרת הקולומביאנית, אחרי קרלוס בטאנקור וחוזה סארמינטו, באליפות עצמה ניצח רומיין סיקאר הצרפתי.
בשנת 2010 השתתף אטאפומה גם במרוצים שונים בפורטוגל, באיטליה, בקולומביה, בספרד ובקנדה. ואף השתתף בשנית ב-טור דה ל'אווניר וסיים שני בקטע הרביעי.
קריירה > 2011-2013

בשנת 2011 השתתף במרוצים שקבוצות מדרג הוורלד טור הבכיר השתתפו בהם בספרד ובצרפת.
ב-2012 חתם אטאפומה על חוזה מקצועני בקבוצת פרו קונטיננטל (הדרג השני לאחר וורלד טור). הקבוצה הייתה Team Colombia והוא רכב עבורה לצד כישרונות אחרים כמו אסטבן צ'אבס
ויארלינסון פאנטאנו. אטאפומה השתתף אף במירוץ שמהווה הכנה לג'ירו ד'איטליה, הטירנו - אדריאטיקו.
ב-21 במרץ 2012 השיג אטאפומה לטים קולומביה ניצחון יוקרתי ב-ג'ירו דל טרנטינו, כאשר הוא מקדים את קרלוס בטאנקור ודומינקו פוצביבו על הקו. אטאפומה אף נבחר לסגל קבוצתו במרוצים מהגדולים בסבב כמו הטור של קליפורניה, הקלאסיקה האיטלקית ג'ירו די לומברדיה ומילאנו טורינו.
ב-2013 המשיך אטאפומה לרכוב עבור טים קולומביה, ואף נבחר לגראנד טור הראשון בקריירה שלו. ויתרה מכך, נבחר למוביל הקבוצה שלו. הגראנד טור הזה היה הג'ירו ד'איטליה היוקרתי, שמבחינת פופולריות שני רק
לטור דה פראנס. אטאפומה סיים בסופו של דבר במקום הרביעי מבין הרוכבים הצעירים ובמקום ה-17 הכללי, 28:56 דקות אחרי המנצח וינצ'נצו ניבאלי.
קריירה > 2014-2020

ב-2014 חתם אטאפומה ב-BMC לצד רוכבים בכירים כמו פיליפ ז'ילבר וקאדל אוונס מדרג ה-UCI World Tour. הוא נבחר לטור דה פראנס אך נאלץ לפרוש במהלך הקטע השביעי בשל התרסקות ששברה את עצם הירך שלו. הוא השתתף גם בדופינה ליברה.
ב-2015 הוא השתתף גם בג'ירו ד'איטליה וגם בוואלטה אספנייה, והיה חלק מהסגל שהביא ניצחון בנגד השעון הקבוצתי בוואלטה.
2016 נחשבת לאחת השנים הטובות ביותר של אטאפומה, הוא ניצח שלב בטור דה סוויס וסיים שלישי בקטגוריית מלך ההר. הוא סיים פעמיים במקום ה-2 בקטעים בוואלטה, פעם אחת אחרי ליליאן קאלמז'אן ופעם שנייה אחרי פייר לאטור.
בג'ירו ד'איטליה הוא סיים שני בקטע ה-20 אחרי ריין טאראמיי האסטוני, במקום ה3 בקטע העשירי, מקום שלישי בקטגוריית מלך ההר ובדירוג הכללי הגיע במקום התשיעי, 14:09 דקות אחרי המנצח וינצ'נצו ניבאלי. בטור של יוטה הוא הגיע שלוש פעמים בתוך עשרת הראשונים בקטעים, וסיים רביעי כללי.
לאחר 3 שנים במדיה האדומים-שחורים של BMC, אטאפומה הצטרף ל-יו.איי.אי אמירטס וסגר מעגל בטור דה פראנס אחרי שהשתתף לראשונה מאז ההתרסקות ב-2014, ואף סיים שני בקטע ה-18 לאחר וורן ברגיל.
הוא רכב באמירויות עוד שנה אחת, עד שעבר לקופידיס ב-2019, שנחשבת לאחת הקבוצות הטובות ביותר בדרג הפרו קונטיננטל,הוא נבחר לסגל שלה הקבוצה לוואלטה אספנייה. בתום העונה, שוחרר מהקבוצה.
לאחר שנה בלבד בקבוצת קופידיס, אטאפומה חתם בקבוצת Colombia Tierra de Atletas מדרג הקונטיננטל. ב-2021, הוא השיג את הניצחון המקצועני הראשון שלו מאז 2016, כשניצח את הקטע השמיני בוואלטה אה קולומביה.
הערות שוליים

↑  Vuelta Ciclista al Ecuador 2007, Stage 2, Results, www.procyclingstats.com
↑  Vuelta Ciclista al Ecuador 2007, Stage 8, Results, www.procyclingstats.com
↑  National Championships Colombia - Road Race 2008, Results, www.procyclingstats.com
↑  Tour de Beauce 2009, Stage 3, Results, www.procyclingstats.com
↑  Tour de l'Avenir 2009, Results, www.procyclingstats.com
↑  World Championships U23 - Road Race 2009 | Results, www.procyclingstats.com
↑  Tour de l'Avenir 2010 | Stage 4 | Results, www.procyclingstats.com
↑  Colombia - Coldeportes 2012, www.procyclingstats.com
↑  Tirreno-Adriatico 2012 | Results, www.procyclingstats.com
↑  Giro del Trentino 2012 | Stage 4 | Results, www.procyclingstats.com
↑  Giro d'Italia 2013 | Results, www.procyclingstats.com
↑  Darwin Atapuma signs for BMC as American team buy into Colombian climbing revolution, Sky Sports (באנגלית)
↑  Atapuma returns to Colombia after Tour de France crash, www.cyclingnews.com
↑  Vuelta a España 2015 | Stage 1 (TTT) | Results, www.procyclingstats.com
↑  Tour de Suisse 2016 | Stage 5 | Results, www.procyclingstats.com
↑  Tour de Suisse 2016 | Mountains classification | Results, www.procyclingstats.com
↑  Vuelta a España 2016 | Stage 4 | Results, www.procyclingstats.com
↑  Vuelta a España 2016 | Stage 20 | Results, www.procyclingstats.com
↑  Giro d'Italia 2016 | Stage 20 | Results, www.procyclingstats.com
↑  Giro d'Italia 2016 | Stage 10 | Results, www.procyclingstats.com
↑  Giro d'Italia 2016 | Mountains classification | Results, www.procyclingstats.com
↑  Giro d'Italia 2016 | Results, www.procyclingstats.com
↑  The Larry H.Miller Tour of Utah 2016 | Results, www.procyclingstats.com
↑  CyclingPub.com - DARWIN ATAPUMA HURTADO profile and news, www.cyclingpub.com
↑  Tour de France 2017 | Stage 18 | Results, www.procyclingstats.com
↑  Atapuma signs for Cofidis, www.cyclingnews.com
דרווין אטאפומה במדי טים קולומביה.
אטאפומה במדי BMC.
אסי צובל

| --- | --- |

 לידה:  31 ביולי 1979 (בן 45) קריית אתא
 מדינה:  ישראל
 תקופת הפעילות:  מ-1996
 מקום לימודים:  ישיבת בני עקיבא כפר הרואה, ישיבת שילה, אספקלריא, מעלה - בית הספר לטלוויזיה לקולנוע ולאמנויות
 יצירות בולטות:  "אסי וטוביה", "ילדי גן החיות", "עלילות ארץ גושן", "הסוד של ירושלים"
 בת זוג:  שרון
 מספר צאצאים:  5
 פרופיל ב-IMDb
אסף (אסי) צובל (נולד ב-31 ביולי 1979), הוא שחקן, תסריטאי ועורך טלוויזיה ובמה ישראלי.
ביוגרפיה

צובל נולד וגדל בקריית אתא. למד בישיבת בני עקיבא כפר הרואה במגמת תקשורת. בין השנים 1996–1997 שימש ככתב בטלוויזיה קהילתית בקריית אתא. למד בישיבת שילה ושירת בצה"ל במסגרת ישיבת הסדר.
בין השנים 2002–2003 למד בבית הספר למשחק של תיאטרון אספקלריא. בשנים 2003–2005 שימש כשליח מטעם "תורה מציון" והסוכנות היהודית לשליחות תורנית-חינוכית בדטרויט שבארצות הברית, שם עבד עם ילדים, נוער ומבוגרים. בין השנים 2005–2009 למד ב"מעלה - בית הספר לטלוויזיה לקולנוע ולאמנויות" בירושלים במסלול בימוי והפקה. בשנת 2010 כתב וביים את סרט הגמר "סטנד אפ!" - דרמה קומית שאורכה 29 דקות. הסרט זכה בציון לשבח בפסטיבל הסרטים הבינלאומי חיפה 2011, ובפרס השופטים בפסטיבל דתות בטרנטו שבאיטליה. ב-2011 למד סדנת כתיבת פיצ'רים בהנחיית ערן קולירין.
ביוגרפיה > בטלוויזיה ובאינטרנט ובערוץ מאיר

ב-2007 הגיע צובל למכון מאיר כעורך שיעורים תורניים, ולאחר מכן החל לערוך את תוכניות הילדים. הוא הציע להוסיף שחקן והחל לגלם את דמותו של "אסי" לצד טוביה רוזנפלד וכך נוצרה התוכנית "אסי וטוביה" בערוץ מאיר לילדים. בהמשך שונה שם התוכנית ל"אסי טוביה וחברים". דמותו של אסי היא תלמיד בית ספר המתנהג בצורה ילדותית, שובבה ופזיזה ואילו טוביה הוא "המבוגר האחראי" המסייע לאסי. צובל שימש תסריטאי ראשי בתוכנית. הוא כתב וגילם תפקיד ראשי בסדרה לאורך 600 פרקים. החל משנת 2012 הוא שימש כמנהל ועורך תוכן ראשי של רצועת הילדים בערוץ. בתפקיד זה הוא יצר, כתב וביים את הסדרה "ילדי גן החיות" לאורך 3 עונות, את הסדרה "עלילות ארץ גושן" לאורך 8 עונות, את הסדרה "הסוד של ירושלים" ואת הסדרה "מעמול" לאורך 5 עונות בהם גם שימש כשחקן ראשי.
ב-2014 הנחה לצד מירב פלדמן ועמית פרקש את "להתעורר בכיף" - תוכנית בוקר יומית בהפקת ערוץ זום המשודרת בערוץ 20.
ב-2020 החל לשחק לצד יהונתן רוזנהק בסדרה "הרפתקאות אסי ויהונתן" לאורך 3 עונות.
ביוני 2021 פרסם אסי צובל כי כחצי שנה לפני כן החליט ערוץ מאיר להיפרד ממנו יחד עם עוד כמה מצוות הערוץ, אולם באוקטובר של אותה שנה הוא שב לערוץ.
ביוגרפיה > בתיאטרון

צובל השתתף במספר הצגות ילדים בתפקיד ראשי.
ב-2008 שיחק לצד טוביה רוזנפלד בהצגה "מחר זה מחר", המבוססת על הסיפור "מעשה מביטחון" מאת רבי נחמן מברסלב. צובל גם כתב וביים את ההצגה.
ב-2011 שיחק בהצגה "אסי, פולקע ומטה הקסמים" העוסקת בערך החברות. בהצגה מופיעה גם הבובה "פולקע", בדיבוב אבישי שטרית. גם את ההצגה הזו צובל כתב וביים.
ב-2012 שיחק לצד אביתר לזר ואבישי שטרית במחזמר "מערת החכמולוגים" שכתבו יוני זיכהולץ ושי להב וביים קלוד דדיה.
ב-2013 גילם את נחום בילדר במחזמר "שומר הסיפורים" מאת שולי רנד, בבימוי שירה קצנלנבוגן.
ב-2014 שיחק במחזמר "שבט אחים" שכתב אסף אשתר וביים ירון כפכפי.
ב-2015 שיחק בהצגה "יוסל'ה קמצן קדוש" שכתב שי להב וביים אורי אומנותי.
ב-2016 שיחק במחזמר "שער הזהב" שכתב וביים ירון כפכפי. ביים ושיחק בהצגה "הלילה המטורף של מר-ציפן", שנכתבה עבור ארגון כושרות לקידום המודעות לכשרות.
ב-2018 העלה את הצגת היחיד שכתב "חוזר הביתה" בבימויו של רועי ביטון בתיאטרון פסיק בהתבסס על חוויה אישית טראומטית כלוחם בצוק איתן.
ביוגרפיה > נוספים

ב-2013 כתב, ביים והנחה את הסרט "המרוץ להגשמה", ששודר בכנס השנתי של תנועת הנוער בני עקיבא.
כתב, ביים והגיש את "חווית צומת" - סרטוני הדרכה במרכז המבקרים של מכון צומת.
כתב, ביים ושיחק ב"השליחים" - קטעי סימולציה על במה לשליחים מטעם הסוכנות היהודית, בני עקיבא, ותורה מציון.
חיים אישיים

נשוי לשרון ואב לחמישה, מתגורר ביישוב אפרת. בשנת 2022 אמר בראיון לערוץ 7 בהתייחס לפוסט טראומה אישית כלוחם:
"אתה יכול להגיד בשביל מה להדביק על עצמי את כל הדברים האלה? למה לספר על עצמי ולהדביק עליי את כל התוויות האלה, ולספר ולפתוח את זה? בסופו של דבר אני אומן, ואומן ילדים, ואנשים מסתכלים עליי, אני דמות ציבורית. אני אומר את זה כדי שאנשים שמתמודדים עם זה יסתכלו עליי ויראו אותי עומד על במה עכשיו בחנוכה ויבינו את האמירה שלי: לכו להיבדק, לכו לקבל עזרה, אתם יכולים. אני לא אומר ולא יכול להבטיח לאנשים שיהיה להם ריפוי מלא, אני יכול להגיד על עצמי שהאיכות חיים שלי חזרה ברוך ה' ב99 אחוז. אני לא יכול להבטיח, וודאי שלא, אבל אני כן יכול להגיד שאם אדם ייקח את זה כמשימת חייו הוא יכול לשפר את איכות חייו. שלא ייקחו את הסבל הזה כמובן מאליו, כגזרת גורל".